Ministru kabineta rīkojuma projekta

**„Par valstij piederošās 1/3 domājamās daļas no nekustamā īpašuma Liepājas ielā 19, Rēzeknē, nodošanu Rēzeknes pilsētas pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts sagatavots, lai Finanšu ministrijai atļautu nodot bez atlīdzības Rēzeknes pilsētas pašvaldības īpašumā valstij piederošo 1/3 domājamo daļu no nekustamā īpašuma (nekustamā īpašuma kadastra Nr. 2100 014 0225) - zemes vienības 0,062 ha kopplatībā (zemes vienības kadastra apzīmējums 2100 014 0225) Liepājas ielā 19, Rēzeknē, likuma „Par pašvaldībām” 15.panta pirmās daļas 2.punktā noteiktās pašvaldības autonomās funkcijas veikšanai - gādāt par savas administratīvās teritorijas labiekārtošanu un sanitāro tīrību.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42.panta pirmā daļa un 43.pants, likuma „Par pašvaldībām” 15.panta pirmās daļas 2.punkts.Rēzeknes pilsētas domes (turpmāk – Pašvaldība) 05.11.2020. lēmums Nr.1387 (protokols Nr.108, 11.punkts) "Par nekustamā īpašuma Liepājas ielā 19, Rēzeknē, domājamo daļu pārņemšanu".Valsts akciju sabiedrības “Valsts nekustamie īpašumi” (turpmāk – VNĪ) Īpašumu izvērtēšanas komisijas 2020.gada 19.novembra lēmums (prot.Nr.IZKP-20/48, 2.1.apakšpunkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  **Nekustamais īpašums Liepājas ielā 19, Rēzeknē** (nekustamā īpašuma kadastra Nr. 2100 014 0225) sastāv no zemes vienības (zemes vienības kadastra apzīmējums 2100 014 0225) 0,062 ha kopplatībā.Īpašuma tiesības Rēzeknes tiesas Rēzeknes pilsētas zemesgrāmatas nodalījumā Nr.100000465534 uz nekustamo īpašumu (zemes vienību) nostiprinātas:1. 1/3 domājamās daļas apmērā Latvijas valstij Finanšu ministrijas personā;
2. 2/3 domājamās daļas apmērā privātpersonai.

 Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem zemes vienības (zemes vienības kadastra apzīmējums 2100 014 0225) kadastrālā vērtība uz 2021.gada 1.janvāri ir noteikta 1853 *euro*. Zemes vienībai (zemes vienības kadastra apzīmējums 2100 014 0225) noteiktais lietošanas mērķis: 0601 – individuālo dzīvojamo māju apbūve. Saskaņā ar NĪVKIS datiem zemes vienībai (zemes vienības kadastra apzīmējums 2100 014 0225) ir reģistrēti šādi apgrūtinājumi:* Dabiskas ūdensteces vides un dabas resursu aizsardzības aizsargjoslas teritorija pilsētās un ciemos – 0,0087 ha;
* Vides un dabas resursu aizsardzības aizsargjoslas (aizsardzības zonas) teritorija ap kultūras pieminekli pilsētās – 0,0620 ha.

 Ievērojot likuma “Par kultūras pieminekļu aizsardzību” 8.pantā noteikto, ka Nacionālajai kultūras mantojuma pārvaldei jāpaziņo par nodomu atsavināt valsts nozīmes kultūras pieminekli, šajā gadījumā attiecīgu paziņojumu nav nepieciešams nosūtīt un norādījumus attiecībā uz nekustamo īpašumu nav nepieciešams izsniegt, jo zemes vienība nav iekļauta Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis. Atbilstoši Rēzeknes pilsētas teritorijas plānojumam 2018.-2030.gadam valstij piederošā 1/3 domājamā daļa no nekustamā īpašuma (nekustamā īpašuma kadastra Nr. 2100 014 0225) atrodas aizsargjoslas (aizsardzības zonas) teritorijā ap kultūras pieminekli – dzīvojamo ēku Liepājas ielā 16B (pirms adreses maiņas Liepājas iela 16D), Rēzeknē, kura ir vietējās nozīmes kultūras piemineklis. Rēzeknes novada pašvaldībai kā nākamajai valstij piederošās 1/3 domājamās daļas no nekustamā īpašuma (zemes vienības) ieguvējai, izmantojot nekustamo īpašumu būs saistoši tiesību akti, kas regulē augstākminētā kultūras pieminekļa aizsardzību, Aizsargjoslu likumā noteiktā kārtība atbilstoši aizsargjoslu veidam, kā arī citos normatīvajos aktos noteiktā kārtība rīcībai ar nekustamo īpašumu atbilstoši konkrētajam apgrūtinājumam. Valstij piederošā 1/3 domājamā daļa no nekustamā īpašuma (nekustamā īpašuma kadastra Nr.2100 014 0225) nav iznomāta. VNĪ saņēma Pašvaldības 19.05.2020. Nr.3.1.1.20/663 vēstuli, ar kuru Pašvaldība informēja, ka zemes vienības (zemes vienības kadastra apzīmējums 2100 014 0225) platība ir mazāka par pašvaldības apstiprinātajos apbūves noteikumos paredzamo minimālo apbūves gabala platību (JC1 apbūves teritorijā minimālā jaunizveidojamā zemes gabala platība 1000 kvm), zemes gabala reljefa īpatnības neļauj nodrošināt pieslēgumu koplietošanas ielai, līdz ar to saskaņā ar Atsavināšanas likuma 1.panta 11.punktu minētais zemes gabals uzskatāms par starpgabalu. Teritorijai, kurā atrodas zemes vienība, nav noteikts degradētās teritorijas statuss. VNĪ ir saņemts Pašvaldības 05.11.2020. lēmums Nr.1387 (protokols Nr.108, 11.punkts) "Par nekustamā īpašuma Liepājas ielā 19, Rēzeknē, domājamo daļu pārņemšanu", saskaņā ar kuru Pašvaldība piekrīt pārņemt bez atlīdzības īpašumā 1/3 domājamo daļu no nekustamā īpašuma, kas sastāv no zemes vienības (zemes vienības kadastra apzīmējums 2100 014 0225) 0,062 ha kopplatībā, lai saskaņā ar likuma “Par pašvaldībām” 15.panta pirmās daļas 2.punktu veiktu noteiktās pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību, nodrošināšanai. Pašvaldība informēja, ka zemes vienība ar kadastra Nr.2100 014 0225 Liepājas ielā 19, Rēzeknē atrodas starp pašvaldībai piederošām zemes vienībām ar kadastra Nr.2100 014 0285 Liepājas ielā 13 un zemes vienību ar kadastra Nr.2100 021 0018 Liepājas ielā 21, Rēzeknē. Zemes vienību no Liepājas ielas  norobežo stāva krauja un tā atrodas tuvu Rēzeknes upei, kur paredzēta zaļās zonas paplašināšana gar upi no Dārzu ielas līdz Ludzas ielai. Pašvaldība apliecina, ka zemes vienība Liepājas ielā 19, Rēzeknē kā citas zemes vienības, kas atrodas pie Rēzeknes upes netiks izmantotas komerciāliem mērķiem. Papildus Pašvaldība informēja, ka Pašvaldībai notiek pārrunas ar 2/3 domājamo daļu no zemes vienības kopīpašnieci, lai vienotos par kopīpašnieces domājamo daļu no zemes vienību iegādi vai arī vienotos par kopīpašuma izmantošanu. Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Ievērojot minēto un to, ka nav zināmas citas valsts iestādes, kuru funkciju veikšanai būtu nepieciešams turpmāk saglabāt 1/3 domājamo daļu no nekustamā īpašuma valsts īpašumā, kā arī tas nav piemērots VNĪ saimnieciskās darbības veikšanai, VNĪ Īpašumu izvērtēšanas komisija 2020.gada 19.novembra sēdē (prot.Nr.IZKP-20/48, 2.1.apakšpunkts) ir pieņēmusi lēmumu – noteiktā kārtībā sagatavot un virzīt izskatīšanai Ministru kabineta rīkojuma projektu par valstij piederošās 1/3 domājamās daļas no nekustamā īpašuma (nekustamā īpašuma kadastra Nr. 2100 014 0225) Liepājas ielā 19, Rēzeknē, nodošanu bez atlīdzības Pašvaldības īpašumā pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību, īstenošanai.Ņemot vērā, ka Pašvaldība ir norādījusi, ka pārņemot valstij piederošo 1/3 domājamo daļu no nekustamā īpašuma savā īpašumā, to neizmantos saimnieciskās darbības veikšanai, līdz ar to nododot valstij piederošo 1/3 domājamo daļu no nekustamā īpašuma (zemes vienības) Pašvaldības īpašumā, nav jāpiemēro komercdarbības atbalsta nosacījumi. Atbilstoši Atsavināšanas likuma 42.panta pirmajai daļai valstij piederošo 1/3 domājamo daļu no nekustamā īpašuma var nodot bez atlīdzības atvasinātas publiskas personas īpašumā. Ministru kabinets lēmumā par valstij piederošās 1/3 domājamās daļas no nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij. Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas |  Finanšu ministrija, Pašvaldība un VNĪ. |
| 4. | Cita informācija |  Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Publiskas personas mantas atsavināšanas likumā VNĪ deleģēto uzdevumu – organizēt valsts mantas atsavināšanas procesu. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem. Zemes vienības kopīpašnieku  personas dati apstrādāti, tos iegūstot no Rīkojuma projektā minētā nekustamā īpašuma zemesgrāmatas nodalījuma, kura noraksts nepieciešams Rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Pašvaldība, Pašvaldības iedzīvotāji un zemes vienības kopīpašnieks. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Atbilstības izmaksu monetārs novērtējums |  Projekts šo jomu neskar. |
| 5. | Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2024. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0  |  0 |  0 |  0 |  0 |  0 |
| 5. Precizēta finansiālā ietekme |  x |  0 |  x |  0 |  x |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Projekts šo jomu neskar. |
| 8. Cita informācija |  Rīkojuma projekts neskar valsts budžetu. Pašvaldībai radīsies izdevumi, reģistrējot Nekustamo īpašumu uz sava vārda, kā arī nodrošinot Nekustamā īpašuma uzturēšanu. Minētie izdevumi tiks segti no Pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē - sadaļā *Tiesību aktu projekti.* |
| 2. | Sabiedrības līdzdalība projekta izstrādē |  Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija |  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Finanšu ministrija, Pašvaldība un VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija |  Nav |

Finanšu ministra p.i.

ārlietu ministrs E.Rinkēvičs

Peimane 25600849

Ilvija.Peimane@vni.lv

Deņisova 25600849

mara.denisova@vni.lv